
Проект ”Моят дом НЕ Е моята крепост”

Хабитат България, позната в България като Фондация “Подслон за човечеството” и Фондация 'Център за Надежда' вече половин година работят по проект ‘Моят дом НЕ Е моя крепост’ за съвместни действия със семейства на деца и младежи с двигателни увреждания с цел подобряване достъпността на техните жилища
Фондация „Подслон за човечеството” е българският филиал на Habitat for Humanity International www.habitat.org – една от най-значимите между-народни организации, борещи се за подобряване условията на живот. Habitat for Humanity International е създадена през 1976 г. в САЩ и има филиали в целия свят. Над 200 хиляди дома в повече от 100 държави по света са построени и/или подобрени с помощта на организацията.
Нашето решение 

Проектът на Хабитат България дава възможност на семейства на деца и младежи с увреждания да ремонтират жилищата си с цел да създадат по-добри условия на живот за децата си – да могат те да се движат по-свободно и да посрещат ежедневните си нужди, колкото е възможно по-независимо и с минимална помощ от страна на роднините им, а също и да подпомогне родителите в ежедневните грижи за техните деца.

Преустройствата зависят от индивидуалните потребности на всеки потребител, но най-общо се състоят в: 
· отстраняване на прагове, монтиране на помощни хватки и други

· преустройства в санитарните помещения

· инсталиране на контакти на достъпна височина

· разширяване на врати

· инсталиране на помощни съоръжения на жилищните входове

Хабитат България предоставя суми до 3500 лв. под формата на заем, който се изплаща разсрочено и на малки вноски. Ако сумата, необходима за ремонта надвишава 3500 лева, остатъкът трябва да бъде осигурен от допълнителни източници – от самите семейства, дарители - частни лица, социално отговорни компании, държавни институции, неправителствени организации и фондации, както и кметства и други местни администрации.

За повече информация и включване в проекта, моля свържете се с Хабитат България.

Хабитат България, ул. В.Юго 5, ап. 7, София 1124, тел. 02/983 24 10 

office@habitatbulgaria.org, www.habitatbulgaria.eu
Трети март 1878 година
Ден на добър спомен, ден на преклонение! Ден, в който трябва да се помолим за всички, дали живота си за вярата и освобождението на Отечеството. Ден, в който да си припомним, че изпепелената от петвековни пожарища българска земя е поселена  от народ, който през всички столетия на това жестоко робство е запазил непокварено свеж, изумително млад и активен своя народностен характер, своята православна вяра, своя борчески съзидателен дух. Трети март е Ден на свободата, възвестил през  1878 г. Освобождението на България. Светъл връх е той в историята на България. Той е белязан със знака на вековечни битки. Трудно е с няколко думи да обхванем вълненията на десетки поколения в очакването на този ден. Един календарен лист не може да възкреси цялото великолепие на този дивен ден, огрял вредом земята ни с българско слънце.

Но истината и без подробности е голяма и велика. И съдбовна! Защото е проверена от историята, от времето, от обичта между двата братски народа българския и руския, защото е скрепена с пролятата кръв.

"Никой няма любов по-голяма от тая, да положи душата си за своите приятели" (Йоан 15:13) – казва Господ Иисус Христос. Затова и народът ни е посрещал с хляб и сол своите освободители. В историята ще останат студовете и жегата, кървавите битки при Шипка и Шейново, пожарищата в Стара Загора, долината на мъртвите край Плевен, но паметта народна ще продължава да засвидетелства дъл-боката обич и благоговение на българския народ.
Международна година за борбата с бедността. Първа публична проява, посветена на талантливи  деца с увреждания
В продължение на пет години Фондация „Достоен живот”, която се грижи за обучението и професионалната реализация на деца и жени с увредено здраве, организираше благот-ворителни концерти в Националния дворец на културата. В международната година, посветена на борбата с бедността, Фондацията поставя акцент върху грижата за талантливите деца с увреждания в България.

Тазгодишният концерт се състоя на 22 януари 2010 г. в зала 11 /Люмиер/ на НДК от 18.30 ч. За концерта бяха поканени да участват деца от специализирани училища и социални домове, както и възрастни певци и музиканти с увреждания, постигнали успехи на сцената: Катя  Минчева, плевенчанинът Роберт Абрашев, член на ТСО на ССБ, Деси Иванова, Ваня Петкова, детски състави от Варна, Пловдив, Мездра, с.Видраре и други. Участваха още и известни български изпълнители : Любка Рондова, Мими Иванова и Димитър Атанасов, които пяха заедно с децата. Това събитие, дава старт на инициативите, свързани с борбата срещу бедността в България. Идеята на фондацията е да се покаже, че чрез талант и труд, благородство и солидарност бедността и недъзите могат да бъдат победени и да се стимулират в бъдещето им развитие талантливите деца с увреждания.

"Хобисклуб" изпраща 50 мартеници на децата на Хаити

Кабинет за трудова и арт-терапия бе открит към неправителствената организация за хора със зрителни увреждания и техни приятели „Хоби-склуб"-Добрич. Лентата беше прерязана от психоложката и художничка Мая Златева-стар приятел на клуба. Жените, членуващи в клуба и техни приятели донесоха цветни конци и материали, с които бяха изработени мартеници. От „Хобисклуб" изразиха желание 50 от украшенията да бъдат изпратени на децата в Хаити с послание за любов и здраве в  оцеляването им.

Тук се чувстваме уютно и полезни за себе си и за другите. Съпричастни сме и с трагедията в Хаити", споделят хората с  увреждания.

Стартира приемането в Дирекция "Социално подпомагане" на заявления за ползване на услугата личен асистент за хора с различни  видове увреждания и самотно живеещи хора. Новината оповести директорът на плевенската областна дирекция Незабравка Булянска. Дирекциите "Социално подпомагане" в Плевенска област са кандидатствали и вече са одобрени проектите им "Социална услуга за  качествен живот"-фаза 2. Те са по оперативна програма "Развитие на човешките ресурси" по процедура за директно предоставяне  на безвъзмездна финансова помощ за усъвършенстване и подобряване на услугата личен асистент. Финансирането е от европейския  социален фонд. Програмата е много гъвкава и позволява на асистентите да работят различен брой часове като е дадена възможност и за сключване на граждански договор. Потребителите пък ще могат да изберат за тях да се грижи този, на когото имат доверие като за услугата няма да се заплаща такса.

Решенията на Националния консултативен съвет по пенсиите

Десет години след началото на пенсионната реформа точковата система отпада. Това обяви социалният министър Тотю Младенов след  приключването на първия етап от работата на Националния консултативен съвет по пенсиите към социалното министерство.  Населението застарява драстично и се налагат нови условия за достъп до пари за старост, които да гарантират финансовата  стабилност и в бъдеще, е констатацията на експертите. Ще се стимулира трудовата активност, като ще се щади възрастта, защото  българският народ не е здрав. Сега мъжете се пенсионират, ако получават на 63 години 100 точки, като точките са сбор от  възрастта и стажа. За жените условието е 94 точки при възраст 60 г. Занапред възрастта и стажът стават самостоятелни  изисквания. Експертите предлагат два варианта, които започват да се обсъждат. 

Първият е от 1 януари 2012 г. мъжете да се пенсионират пак на 63 г., но при 40 г. стаж вместо с 37, както е сега. За  жените възрастовата летва ще остане 60 г., но стажът трябва да е не 34, а вече 37 г. Удължаването няма да затрудни много хората, защото те и сега масово работят повече от закованото като норма, обяснява зам.-министърът Христина Митрева. По данни  на НОИ за 2008 г. мъжете от трета категория труд са пенсионирани средно с 38,5 заработени години, а жените - с 35,8. Схемата  предвижда през 2020 г. да се изравнят по стаж. За целта от 1.01.2015 г. изискването към жените ще расте с по 6 месеца за календарна година. Ще има буферни варианти. Навършилите години, на които обаче не им стигат 3 г. стаж, ще могат да се  оттеглят в отдих, но с по-малка пенсия. Намалението ще е 2,5% на година - общо 7,5%. Който направи и възраст, и стаж, но иска  още да работи, ще взема 3% бонус към пенсията за всяка година. Завършилите висше и полувисше образование, както и сега, ще могат да си набавят стаж чрез “купуване” на годините за следването. Остава опцията за служебно пенсиониране на 65 г. при  недостатъчен стаж. Освен отработеното време за осигурителен стаж се броят и платеният и неплатеният отпуск за бременност,  раждане и отглеждане на малко дете. Същото важи и за периода, в който човек е получавал обезщетение за безработица, казармата  или алтернативната служба.

   Вторият вариант предвижда повишаване на пенсионната възраст за жените от 2012 г. с по 4 месеца годишно до достигане на 63г. през 2019-а. От 2021 г. пък ще започне успоредно повишение на възрастта и на жените, и на мъжете до достигане на 65 г. през 2026-а.

И за двата пола ще се искат поне 37 г. стаж. Този вариант бил по-плавен, по-щадящ болната ни нация и съобразен с ниската  икономическа активност и заетост.

Въпреки че дефицитът в общественото осигуряване е вече близо 4 млрд. лв., намаляването на осигуровките ще продължи в рамките  на 5-те обещани процента.

След направената вече стъпка от 2% през 2011-а ще има още 1% редукция на осигуровките и така още 2 пъти.

За сметка на това ще растат вноските за втора пенсия.

Има вариант от 2012 г. личната вноска на осигурените за пенсия, която сега е 7,1%, да се прехвърли изцяло към частния фонд за  втора пенсия.

Възможно е и вноската за ДОО директно да се намали с 3%, като с толкова се качи участието в универсален фонд.

Ще се въведе и нов механизъм за актуализиране на минималния и максималния осигурителен доход. С това таванът на пенсиите естествено ще отпадне от 2012-а.

Преструктурирането на болниците е дори закъсняло. качествени здравни услуги за хората. 

Това стана ясно по време на работна среща между представители на здравното министерство, ГЕРБ, болници от цялата страна,  синдикати и браншови организации.

Всички болници, които работят със здравната каса, трябва да отговарят на въведените критерии за качество, категорични бяха  директорите на университетските и областните болници.
Болниците, които не могат да отговорят на изискванията за апаратура, брой специалисти и осигуряване на 24-часов прием на  спешни състояния, трябва да се преструктурират в Медицински центрове и ДКЦ-та, обясни министърът на здравеопазването д-р Божидар Нанев.

За да е сигурно, че няма злоупотреби при набирането на квалифицирани медицински кадри, МЗ съвместно с НЗОК и НАП ще започне интензивни проверки на болниците. Освен това на всеки три месеца здравната каса ще коригира делегираните бюджети на лечебните  заведения в зависимост от потока на пациентите. Така няма да има ограничаване в приема на хората от лечебните заведения,  обясни още д-р Нанев.

От Асоциацията на университетските болници одобряват промените, които предприема правителството в сферата на здравеопазването,  стана ясно на специално дадена пресконференция. Сподели се мнение, че здравната реформа отдавна е закъсняла и предложените  промени са наложителни, за да могат българските граждани да разчитат на качество на медицинските услуги.

Според проф. д-р Генчо Начев, директор на УМБАЛ „Света Екатерина”, през последните години се обсъжда необходимостта от преструктуриране на болничната помощ, но не достигна политическа воля и смелост за провеждането й. Според него липсата на  достатъчно капацитет, апаратура и кадри в някои болници, ги прави опасни за здравето на хората, освен че натоварват финансово системата и обществото. Изискването болниците да отговорят на определени критерии, за да функционират действително, ще определи на кои лечебни заведения пациентите могат да поверят здравето си. За шест месеца болниците трябва да положат усилия  да отговорят на новите изисквания. 

„В България имаме 8 пъти повече болници от останалите европейски държави, но това не означава, че качеството на  здравеопазването е 8 пъти по-добро. Целта на здравната реформа е да се предостави по-високо качество на лечение на пациентите“, коментира доц. Бойко Коруков,  директор на УМБАЛ „Царица Йоанна”. Според него такова качество не може да  предостави болница, в която се извършва една операция на 3 дни, давайки пример с болницата в Ардино.

Затварянето на болници не означава, че съответният район ще остане без медицинска помощ, изказа мнение проф. д-р Тонев, директор на ВМА. Личният лекар ще преценява необходимостта от хоспитализиране и ще издава направление за съответната помощ.  Според него е създадено лъжливо усещане, че проблемните болници могат да съществуват сами, а в действителност те се подпомагат от университетските. „Ако университетските болници прекратят договорите с областните и общинските болници, то тогава около 50  % от клиничните пътеки ще отпаднат от повечето болници в България.“ аргументира се проф. Тонев. В момента  във военна болница само 35 % от пациентите са от София, а всички останали са изпратени от други болници в страната.
По думите на д-р Димитър Раденовски, директор на „Пирогов“ рано или късно реформата в здравеопазването ще се направи. Според него не е необходимо тя да се извършва изведнъж. Д-р Раденовски посочи, че е трябва да останат лечебните заведения за хронично болни там, където има концентрация на пациенти със съответните заболявания.

„Гарантирам за всички специалисти и сестри работа в плевенската университетска болница от плевенския регион.“, сподели доц. д-р Димитър Стойков, директор на УМБАЛ „Д-р Георги Странски”. В структурите на ВМА могат да се наемат поне 20 души, посочи  проф. Тонев. 

Според проф. Тонев са необходими 300 млн. лв. като оптимален вариант, за да се доизгради Спешната помощ, е около 300 млн. лв. Средства, които от правителството се ангажират да  отпуснат. 

Във връзка с недостига на кадри във Спешна помощ, доц. Бойко Коруков, директор на УМБАЛ „Царица Йоанна” сподели, че университетските болници са готови да работят за обучението на кадри в Спешната помощ. 

От асоциацията на университетските болници изказаха твърдение, че цената на клиничните пътеки покрива само 30-40 % от реалната им стойност. От всички пътеки, които са над 300, има само 4 печеливши, поясни директорът на ВМА, проф. Тонев и добави, че лекарите са предложили на Министерството на здраве-опазването остойностяване на клиничните пътеки още преди началото на годината. 

Проф. Лъчезар Трайков, директор на УМБАЛ „Александровска”, коментира, че стандартите за работа досега не са определени. От близо два месеца денонощно се работи върху създаването им. Но има проблеми, които трябва да се решат въобще в системата на  здравеопазването, тъй като много болници няма да могат да покрият изискванията. Например изискването за съотношение на медицински сестри към лекар трябва да е 2 към 1, което е невъзможно да се изпълни, поради липса на кадри. Необходими са поне 3 години за обучението на тези кадри, добави проф. Тонев.

Ангиопластика
Изследването представлява процедура, включваща механично разширяване на стеснен или  запушен кръвоносен съд с помощта на балонен катетър. Провежда се при Атеросклеротични  изменения на коронарните, периферните, сънните артерии, бъбречната, по-рядко други артерии.  Прави се с локална или краткотрайна венозна анестезия. Малък катетър се въвежда в артериален  съд или в областта на лакътната ямка, или в слабинната област. Катетърът се вкарва през малък разрез или широка игла, подобно на ангиографско изследване. През артерията катетърът  се насочва към прицелния съд под рентгенов контрол. При достигане на лезията се раздува  балона на катетъра, при което въпросната плака се смачква и проходимостта на артерията се възстановява. Възможно е едновременното поставяне и на стент мрежоподобен материал, който приляга към стената на съда и поддържа проходимостта му.
Разбира се манипулацията не е съвсем безобидна. Съществува опасност от кръвоизлив в  областта на въвеждането на катетъра, инфектиране, алергична реакция към контрастната материя, разкъсване на кръвоносен съд с катетъра, тромбообразуване. Изследването може да  навреди на плода при бременност и на бебето при кърмене. При неуспешно възстановяване лумена  на съда се преминава към друг вид реваскуларизация, by-pass. Макар и рядко, възможно е разкъсване на съда при раздуване на балона. По време на манипулацията усложнения в плаката  могат да предизвикат емболия. Усложнение в дългосрочен план е повторно стеснение на съда. Изследването изисква предходна оценка на общото състояние. Спират се някои медикаменти, контролиращи кръвосъсирването, изисква се добър контрол на хемостазата контрол на придружаващи заболявания, включително диабет, бъбречни заболявания, оценка на алергично състояние. Няколко часа преди изследването се прекратява храненето и приема на течности. При поставяне на стент възниква необходимостта от дълготраен прием на антиагреганти.

Знаете ли. че?
Професор Цветан Лазаров е български авиоконструктор. Роден на 25 февруари 1896 в гр. Плевен,, починал на 13 януари 1961. Професор инж. Цветан Лазаров Лазаров е най-продуктивният  български авиоконструктор (самолети "Лаз") и учен в областта на авиацията работил в  България.

През 1926 завършва Висшето техническо училище в Берлин по специалност "Машиностроене и самолетостроене".

Работи на летище Божурище, 1926-1932, като инженер-конструктор, началник на конструктивната служба, аероинженер и началник на техническата служба. (продължава в следващия брой)
Съставители: инж. Румен Петков 

